text: Агенция "СЕДМИЦА" - Сливен | Организаторите на Планински маратон канят всички на раздвижване в събота от 8 часа пред Стария бряст
  Специално за работодателите е изработена харта на работодателя "Живот, здраве, планина", в която са се включили някои от големите институции в Сливен, сред които и Общината. Подписалите се работодатели се ангажират да осигурят допълнителен ден отпуск или по друг начин да стимулират служителите си, включили се в маратона. Участие ще вземат представители на Областна администрация, Община Сливен, ВиК, Регионална дирекция на горите Сливен, Окръжна прокуратура Сливен, Сливенската митрополия , ОД на МВР и сливенски фирми.
  Адвокатска колегия-Сливен се готви усилено за маратона, като ще има представители, които ще бягат в тоги. Това съобщи адвокат Магдалена Данчева, инициатор в изготвянето и подписването на хартата. Тя изрази желание каузата "Живот, здраве, планина" да се превърне в традиционна проява за град Сливен.